૨૨મી ફેબ્રુઆરીથી વિધાનસભાના અંદાજપત્ર સત્રનો પ્રારંભ થઇ રહ્યો છે. તે પૂર્વે જ ભાજપ અને કોંગ્રેસે પોતાના ધારાસભ્યો સાથે બેઠક કરી રણનીતિ નક્કી ઘડી લીધી છે. કોંગ્રેસની બેઠકમાં રાજ્ય સરકારને કેમ ભીંસમાં લેવી તેનું જ્ઞાન ધારાસભ્યોને અપાયું છે. કોંગ્રેસ વિધાનસભામાં સૌરાષ્ટ્રના પીવાના પાણીથી માંડીને મુખ્યમંત્રી સામે થયેલા ભ્રષ્ટાચારના આક્ષેપો સુધીના રાજકીય મુદ્દા પર સરકારને ઘેરશે. જ્યારે ભાજપે કોંગ્રેસના આક્ષેપો સામે ગૃહમાં શું કરવું તેનું માર્ગદર્શન ધારાસભ્યોને ગુપ્ત રાહે આપી દીધું છે.